หุ้นสหรัฐฯปิดบวกเล็กน้อย
ตลาดหุ้นสหรัฐฯวานนี้ ปิดบวกเล็กน้อย  ขณะที่น้ำมันดิ่งแรงจากการขายทำกำไรของนักลงทุน
29 ก.พ. 2555

ตลาดหุ้นสหรัฐฯวานนี้ ปิดบวกเล็กน้อย  ขณะที่น้ำมันดิ่งแรงจากการขายทำกำไรของนักลงทุน 
ตลาดหุ้นสหรัฐฯวานนี้(28ก.พ.) ปิดบวกเล็กน้อย แต่ดัชนีดาวโจนส์ ขยับขึ้นเหนือ 13,000 จุด เป็นครั้งแรกในรอบ 5 ปี ท่ามกลางข้อมูลทางเศรษฐกิจที่ผสมผสาน       ดัชนีหุ้นดาวโจนส์ เพิ่มขึ้น 25.05 จุด (0.19 เปอร์เซ็นต์) ปิดที่ 13,006.56 นับเป็นการปิดระดับสูงสุดตั้งแต่เดือนพฤษภาคม 2008 แนสแดค เพิ่มขึ้น 20.61 จุด (0.69 เปอร์เซ็นต์) ปิดที่ 2,986.77 เอสแอนด์พี เพิ่มขึ้น 4.69 จุด (0.34 เปอร์เซ็นต์) ปิดที่ 1,372.28
ขณะที่ราคาน้ำมันโลกดิ่งแรงจากการทำกำไของนักลงทุนท่ามกลางความกังวลว่าราคาพลังงานที่พุ่งสูงอาจกระทบอุปสงค์และทำร้ายเศรษฐกิจโลก  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน ลดลง 2.01 ดอลลาร์ ปิดที่ 106.55 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 2.62 ดอลลาร์ ปิดที่ 121.55 ดอลลาร์ต่อบาร์เรล